NARIADENIA KOMISIE (ES) č. 1499/2004
z 24. augusta 2004
o určitých mimoriadnych opatreniach na podporu trhu v sektore vajec v Belgicku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2771/75 z 29. októbra 1975, ktorým sa ustanovuje spoločná organizácia trhu v sektore vajec (1), a najmä na jeho článok 14,
keďže:
(1)
Z dôvodu vypuknutia vtáčej chrípky v niektorých oblastiach výroby v Belgicku boli rozhodnutím Komisie 2003/289/ES z 25. apríla 2003 o ochranných opatreniach v súvislosti s výskytom vtáčej chrípky v Belgicku prijaté pre tento členský štát veterinárne a obchodné obmedzenia (2). V dôsledku toho bol v rámci Belgicka dočasne zakázaný transport a obchodovanie s násadovými vajcami.
(2)
Obmedzenia voľného obehu násadových vajec, ktoré vyplynuli z uplatnenia veterinárnych opatrení, mohli v Belgicku vážne narušiť trh s násadovými vajcami. Belgické úrady prijali opatrenia na podporu trhu, ktoré bolo možné uplatniť na nevyhnutné časové obdobie a výhradne na násadové vajcia. Na základe týchto opatrení bolo možné násadové vajcia, ktorých inkubácia už nebola možná, použiť a spracovať ich na vaječné výrobky.
(3)
Tieto opatrenia mali pozitívny účinok na trh s násadovými vajciami a na trh s vajciami všeobecne. Ich zaradenie medzi mimoriadne opatrenia na podporu trhu v zmysle nariadenia (EHS) č. 2771/75 a poskytnutie pomoci umožňujúcej kompenzáciu časti hospodárskych strát, ktoré boli spôsobené spracovaním násadových vajec na vaječné výrobky, je teda opodstatnené.
(4)
Opatrenia uvedené v tomto nariadení sú v súlade so stanoviskom Riadiaceho výboru pre hydinové mäso a vajcia,
PRIJALA TOTO NARIADENIE:
Článok 1
1. Použitie násadových vajec a ich spracovanie podľa kódu KN 0407 00 19, ktoré sa uskutočnilo v období od 16. apríla do 5. mája 2003 na základe rozhodnutia belgických úradov v dôsledku uplatnenia rozhodnutia 2003/289/ES, sa pokladá za mimoriadne opatrenie na podporu trhu v zmysle článku 14 nariadenia (EHS) č. 2771/75.
2. V zmysle opatrenia uvedeného v odseku 1 sa poskytuje náhrada:
-
0,097 EUR za každé násadové vajce druhu „kurča brojler“ pre maximálny počet 5 372 000 kusov;
-
0,081 EUR za každé násadové vajce druhu „znáška“ pre maximálny počet 314 000 kusov;
-
0,265 EUR za každé násadové vajce druhu „rozmnožovanie“ pre maximálny počet 99 000 kusov.
Článok 2
Toto nariadenie nadobúda účinnosť v tretí deň od jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 24. augusta 2004